CELEX: 62020CN0351
Language: sk
Date: 2020-07-30 00:00:00
Title: Vec C-351/20 P: Odvolanie podané 30. júla 2020: Liviu Dragnea proti uzneseniu Všeobecného súdu (prvá komora) z 12. mája 2020 vo veci T-738/18, Dragnea/Komisia

21.9.2020   
            
            
               SK
            
            
               Úradný vestník Európskej únie
            
            
               C 313/18
            
         
      Odvolanie podané 30. júla 2020: Liviu Dragnea proti uzneseniu Všeobecného súdu (prvá komora) z 12. mája 2020 vo veci T-738/18, Dragnea/Komisia
      (Vec C-351/20 P)
      (2020/C 313/22)
      Jazyk konania: angličtina
      
         Účastníci konania
      
      
         Odvolateľ: Liviu Dragnea (v zastúpení: C. Toby, O. Riffaud, B. Entringer, avocats)
      
         Ďalší účastník konania: Európska komisia
      
         Návrhy odvolateľa
      
      Odvolateľ navrhuje, aby Súdny dvor:
      
                  —
               
               
                  zrušil napadnuté uznesenie Všeobecného súdu v celom rozsahu,
               
            
                  —
               
               
                  zrušil rozhodnutie Komisie (OCM(2018)20575) poslané právnemu zástupcovi odvolateľa listom z 1. októbra 2018,
               
            
                  —
               
               
                  uložil Komisii povinnosť nahradiť trovy konania.
               
            
         Odvolacie dôvody a hlavné tvrdenia
      
      Na podporu svojho odvolania odvolateľ uviedol tri odvolacie dôvody.
      Prvý odvolací dôvod je založený na porušení článku 9 ods. 1, 2 a 4 nariadenia o OLAF (1) a porušení práva odvolateľa na obranu počas vyšetrovania, vrátane práva na vypočutie a dodržiavanie prezumpcie neviny.
      Druhý odvolací dôvod je založený na porušení zásady riadnej správy vecí verejných pri vyšetrovaní ako aj odmietnutie začať preverovanie konania OLAF pri vyšetrovaní.
      Tretí odvolací dôvod je založený na porušení práva na prístup k dokumentom týkajúcich sa vyšetrovania vedeného OLAFom.
      
         (1)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 2013, s. 1).